किसानों की समस्या संसद में उठाने का दिया आश्वासन
कोटा|नेशनल सीड्सकार्पोरेशन की ओर से कृषि एवं किसान कल्याण मंत्रालय के तत्वावधान में जय किसान जय विज्ञान दिवस समारोह का आयोजन किया गया। इस कार्यक्रम में मुख्य अतिथि सांसद ओम बिरला थे।
उन्होंने इस मौके पर हाड़ौती क्षेत्र के प्रगतिशील किसानों की समस्याओं के निदान के सुझाव दिए। उन्होंने संसद में किसानों की समस्याओं को उठाने का आश्वासन दिया। कृषि विभाग के संयुक्त निदेशक पीके गुप्ता ने कृषि क्षेत्र में होने वाले नये अनुसंधान के बारे में जानकारी दी। उद्यान विभाग के संयुक्त निदेशक डॉ. रामावतार शर्मा ने बूंद-बूंद सिंचाई, संकर बीजों के उत्पादन के लाभ एवं विभाग द्वारा दी जाने वाली अनेक अनुदान वाली स्कीमों के बारे में बताया।
क्षेत्रीय प्रबंधक एनएससी केसी शर्मा ने निगम द्वारा उत्पादन की लिए दी जाने वाली नई किस्मों, बीज की उपलब्धता किसानों को दी जाने वाली सेवाओं के बारे में अवगत कराया। कार्यक्रम में हाड़ौती क्षेत्र के लगभग 300 किसानों ने भाग लिया।
hin_Deva hin_Deva hin_Deva hin_Deva